Hospodárska a sociálna rada 
      Slovenskej republiky
        Viera Tomanová
              predseda

                                                                                              Na rokovanie vlády SR
                                                                                              dňa   14.  10.  2009
                             				                       číslo mat. UV – 29713/2009
								k bodu  10

. 

Stanovisko
k
Návrhu Nariedenia vlády Slovenskej republiky, ktorým sa ustanovujú štátnozamestnanecké miesta, na ktorých môže štátnu službu vykonávať len občan Slovenskej republiky

K predmetnému návrhu nariadenia sociálni partneri predložili stanoviská, ktoré sú v prílohe: 

     Asociácia zamestnávateľských zväzov a združení SR

Stanovisko
k návrhu nariadenia vlády Slovenskej republiky, ktorým sa ustanovujú štátnozamestnanecké miesta, ktorých môže štátnu službu vykonávať len občan Slovenskej republiky

Všeobecne k návrhu : 
V Programovom vyhlásení vlády Slovenskej republiky v tretej časti Sociálna oblasť v bode 3.2 Pracovné vzťahy a sociálny dialóg sa predpokladá reforma pracovného zákonodarstva. Súčasťou reformy je aj prijatie vládneho návrhu zákona o štátnej službe (ďalej len „zákon o štátnej službe“), ktorý má nahradiť doterajší zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon č. 312/2001 Z. z.“). Dňom účinnosti schváleného zákona o štátnej službe dôjde k zrušeniu zákona č. 312/2001 Z. z., a tiež k zrušeniu právnych predpisov vydaných na základe  splnomocňovacích ustanovení tohto zákona. Dôjde teda aj k zrušeniu vyhlášky Ministerstva práce, sociálnych vecí a rodiny Slovenskej republiky č. 390/2006 Z. z., ktorou sa ustanovuje zoznam štátnozamestnaneckých miest, o ktoré sa môže uchádzať len občan Slovenskej republiky, vydanej na základe § 14 ods. 13 zákona č. 312/2001 Z. z.. 
Návrh nariadenia vlády Slovenskej republiky, ktorým sa ustanovujú štátnozamestnanecké miesta, na ktorých môže štátnu službu vykonávať len občan Slovenskej republiky (ďalej len „návrh nariadenia vlády“),  sa predkladá v súlade s § 3 ods. 3 nového zákona o štátnej službe. 
Účelom navrhovanej právnej úpravy je ustanoviť odbory štátnej služby, služobné úrady a štátnozamestnanecké miesta, na ktorých môže vykonávať štátnu službu len občan Slovenskej republiky (§ 3 ods. 3 nového zákona o štátnej službe). 
 Návrh nariadenia vlády nebude mať dopad na štátny rozpočet, rozpočty obcí a rozpočty vyšších územných celkov. Návrh nariadenia vlády nebude mať finančný, ekonomický, environmentálny vplyv, vplyv na zamestnanosť a podnikateľské prostredie.
Návrh nariadenia vlády bol dňa 24. septembra 2009 zaslaný na skrátené pripomienkové konanie prostredníctvom Portálu právnych predpisov povinne pripomienkujúcim subjektom a ostatným subjektom, ktorých sa problematika návrhu nariadenia vlády týka, spolu 56 pripomienkujúcim subjektom. Skrátená lehota bola uplatnená z dôvodu povinnosti predložiť predmetný návrh nariadenia vlády na rokovanie Legislatívnej rady vlády Slovenskej republiky a na rokovanie vlády Slovenskej republiky tak, aby bolo nariadenie vlády publikované v Zbierke zákonov Slovenskej republiky najneskoršie do 1. novembra 2009, kedy nadobudne účinnosť zákon o štátnej službe a o zmene a doplnení niektorých zákonov schválený Národnou radou Slovenskej republiky 16. septembra 2009. Výsledky pripomienkového konania sú uvedené vo vyhodnotení pripomienkového konania. Návrh nariadenia vlády sa predkladá na rokovanie Hospodárskej a sociálnej rady Slovenskej republiky bez rozporov.

Stanovisko :
AZZZ SR berie materiál na vedomie. 
Záver :
AZZZ SR odporúča zobrať materiál na vedomie a odporučiť ho na ďalšie legislatívne konanie.

		Konfederácia odborových zväzov Slovenskej republiky	

S T A N O V I S K O

k návrhu nariadenia vlády SR, ktorým sa ustanovujú štátnozamestnanecké miesta,        na ktorých môže štátnu službu vykonávať len občan Slovenskej republiky

Ministerstvo práce, sociálnych vecí a rodiny SR predkladá návrh nariadenia vlády SR, ktorým sa ustanovujú štátnozamestnanecké miesta, na ktorých môže štátnu službu vykonávať len občan SR v nadväznosti na novoprijatý zákon o štátnej službe a tiež nariadenia vlády o ustanovení odborov štátnej služby.
KOZ SR akceptuje predložený návrh nariadenia vlády SR, ktorým sa ustanovujú štátnozamestnanecké miesta, na ktorých môže štátnu službu vykonávať len občan SR.

Návrh záverov a odporúčaní:

KOZ SR odporúča návrh nariadenia vlády SR, ktorým sa ustanovujú štátnozamestnanecké miesta, na ktorých môže štátnu službu vykonávať len občan SR postúpiť do ďalšieho legislatívneho konania.

Stanovisko Republikovej únie zamestnávateľov

k návrhu nariadenia vlády SR, ktorým sa ustanovujú štátnozamestnanecké miesta, na ktorých môže štátnu službu vykonávať len občan Slovenskej republiky

Stručný popis podstaty predkladaného materiálu a najmä jeho relevancie z hľadiska RÚZ
Materiál predkladá na rokovanie Hospodárskej a sociálnej rady SR Ministerstvo práce sociálnych vecí a rodiny SR z dôvodu prijímania nového zákona o štátnej službe. 

Dňom účinnosti schváleného zákona o štátnej službe dôjde k zrušeniu zákona č. 312/2001 Z. z., a tiež k zrušeniu právnych predpisov vydaných na základe  splnomocňovacích ustanovení tohto zákona. Dôjde teda aj k zrušeniu vyhlášky Ministerstva práce, sociálnych vecí a rodiny Slovenskej republiky č. 390/2006 Z. z., ktorou sa ustanovuje zoznam štátnozamestnaneckých miest, o ktoré sa môže uchádzať len občan Slovenskej republiky.

Účelom navrhovanej právnej úpravy je ustanoviť odbory štátnej služby, služobné úrady a štátnozamestnanecké miesta, na ktorých môže vykonávať štátnu službu len občan Slovenskej republiky. 

Postoj  RÚZ k predkladanému materiálu
RÚZ berie predložený materiál na vedomie.
Pripomienky RÚZ k predkladanému materiálu
RÚZ berie predložený materiál na vedomie a nemá k nemu pripomienky. 

  

Materiál na  rokovanie 
Hospodárskej a sociálnej rady vlády SR  
Stanovisko
k návrhu nariadenia vlády SR, ktorým sa ustanovujú štátnozamestnanecké miesta, na ktorých môže štátnu službu vykonávať len občan SR

Všeobecne k návrhu :

Návrh nariadenia vlády je predkladaný na rokovanie HSR v nadväznosti na schválenie nového právneho predpisu upravujúceho pracovné vzťahy v oblasti štátnej služby. Keďže zrušením predchádzajúceho právneho predpisu dôjde i k zrušeniu splnomocňujúcich stanovení na vydanie nariadenia vlády, je potrebné legislatívne riešiť a pripraviť i nové nariadenie vlády, ktoré by predmetnú úpravu vo vzťahu k novej norme prebrala 
Návrh nariadenia vlády Slovenskej republiky, ktorým sa ustanovujú štátnozamestnanecké miesta, na ktorých môže štátnu službu vykonávať len občan Slovenskej republiky (ďalej len „návrh nariadenia vlády“),  sa predkladá v súlade s § 3 ods. 3 nového zákona o štátnej službe. 
Účelom navrhovanej právnej úpravy je ustanoviť odbory štátnej služby, služobné úrady a štátnozamestnanecké miesta, na ktorých môže vykonávať štátnu službu len občan Slovenskej republiky (§ 3 ods. 3 nového zákona o štátnej službe). 
 Návrh nariadenia vlády nebude mať dopad na štátny rozpočet, rozpočty obcí a rozpočty vyšších územných celkov. Návrh nariadenia vlády nebude mať finančný, ekonomický, environmentálny vplyv, vplyv na zamestnanosť a podnikateľské prostredie. Návrh nariadenia vlády bol dňa 24. septembra 2009 zaslaný na skrátené pripomienkové konanie prostredníctvom Portálu právnych predpisov. Skrátená lehota bola uplatnená z dôvodu povinnosti predložiť predmetný návrh nariadenia vlády na rokovanie Legislatívnej rady vlády Slovenskej republiky a na rokovanie vlády Slovenskej republiky tak, aby bolo nariadenie vlády publikované v Zbierke zákonov Slovenskej republiky najneskoršie do 1. novembra 2009, kedy nadobudne účinnosť zákon o štátnej službe a o zmene a doplnení niektorých zákonov schválený Národnou radou Slovenskej republiky 16. septembra 2009. Návrh nariadenia vlády sa predkladá na rokovanie Hospodárskej a sociálnej rady Slovenskej republiky bez rozporov.

Pripomienky k návrhu :

ZMOS  k predloženému návrhu neuplatňuje zásadné pripomienky. 

Záver :
ZMOS navrhuje, aby HSR SR predložený  materiál schválila.

                                                                                            	  	Ing. Milan Muška 
                                                                                             	          výkonný podpredseda